Små (gjerne 3,5-5 millimeter), avlange og litt flate, svarte snutebiller. Snuten er nokså lang, krum og sylindrisk, de knebøyde antennene sitter festet langt ute på snuten. Pronotum har rundede sider og er tett og kraftig punktert. Dekkvingene er nokså jevnbrede med markerte punkstriper og korte, oppstående børster. Beina er kraftige med en skarp tann på undersiden av hvert lår.